Xuzhou

Xuzhou [sütšou] (varasem eestikeelne nimekuju Sütšou; lihtsustatud hiina kirjas 徐州 (Xúzhōu)) varasema nimega Pengcheng (lihtsustatud hiina kirjas 彭城 (Péngchéng)) on ringkonna õigustega linn (linnaks nimetatav haldusüksus) Hiina Rahvavabariigis Jiangsu provintsi loodeosas. Xuzhou piirneb põhjas Shandongi provintsiga, lõunas Anhui provintsiga, idas Jiangsu provintsi Lianyungangi linnaga ning kagus Jiangsu provintsi Suqiani linnaga. Aastatel 1949–1952 kuulus Zuzhou Shandongi provintsi koosseisu. Ta on vanast ajast (2. sajandist eKr) strateegilise tähtsusega koht ja kaubanduskeskus. Xuzhou on Nanjingi järel Jiangsu provintsi suuruselt teine linn. Elanike arv on 2004. aasta andmetel 9 168 500. Keskasulas on 2006. aasta andmetel 1 498 000 elanikku. Pindala on 11 258 km². Linna keskus on Yunlongi allringkond. Xuzhou asetseb Suure Hiina tasandiku kaguosas. Xuzhous on tavaliselt lühikesed kevaded ja sügised ning väga pikad ja kõrvetavad suved ning suhteliselt külmad talved. Sademete hulk on alla keskmise. Hiina Kommunistliku Partei linnakomitee sekretär on Xu Ming (徐鸣), linnapea Li Fuquan (李福全). Ringkonna õigustega linn Xuzhou on jaotatud 11 3. järgu haldusüksuseks: 5 allringkonnaks, 2 maakonna õigustega linnaks ja 4 maakonnaks: Yunlongi allringkond (云龙区) Gulou allringkond (鼓楼区) Jiuli allringkond (九里区) Jiawangi allringkond (贾汪区) Quanshani allringkond (泉山区) Pizhou linn (邳州市) Xinyi linn (新沂市) Tongshani maakond (铜山县) Suiningi maakond (睢宁县) Pei maakond (沛县) Fengi maakond (丰县) Need jaotuvad omakorda 157 4. järgu haldusüksuseks. 2004: 9 168 500 2008: 9 468 600 1953: 373 000 1970: umbes 700 000 2004: 1 120 000 või 1 729 600 2006: 1 498 000 Xuzhous elavad põhiliselt hiinlased. Kõneldakse Xuzhou murret. Sisemajanduse kogutoodang oli 2004. aastal 10 958 miljardit jüaani, ühe elaniku kohta 12 005 jüaani. Xuzhou linna territooriumil Jiawangis kaevandatakse kivisütt. Linna territooriumil on musta metallurgia ettevõtted, mis töötavad Liguojie maardla baasil. Keskasulas on masinatööstuse (toodetakse peamiselt mäemasinaid) toiduainetetööstuse ja puuvillatööstuse ettevõtted. tegeldakse ka käsitööndusega. Xuzhou on oma soodsa asendi tõttu Jiangsu põhjaosa transpordisõlm, mis on kiirteede ja raudtee kaudu otseühenduses Henani ja Shandongi provintsiga, naaberlinna Lianyungangi ning majanduskeskuse Shanghaiga, samuti Hunani provintsiga. Xuzhous lõikuvad Tianjini–Pukou raudtee ja Lunhai raudtee. Hiina Mäendus- ja Tehnikaülikool (中国矿业大学) Xuzhou Meditsiinikõrgkool (徐州医学院) Xuzhou Normaalülikool (徐州师范大学) Xuzhou 1. Keskkool (徐州市第一中学) Xuzhou (varasema nimega Pengcheng) on oma rohkem kui 6000 aastase ajalooga üks Jiangsu provintsi vanemaid linnu. Arheoloogilised leiud ulatuvad Shangi dünastia aega. Ta oli üks 9 riigist Xia dünastia keisri Yu valitsemise ajal. Tollal oli Yuzhou suur piirkond, mis ulatus Taishani mäe juurest põhjas Huaihe jõeni lõunas ning Huang He jõeni idas; selle keskus oli Pengchengi linn. Xuzhous sündis Liu Bang. Xuzhou oli Lääne-Chu riigi pealinn, kus valitses Xiang Yu. Pärast Liu Bangi võitu ja Hani dünastia rajamist sai Xuzhoust sajanditeks keiserliku perekonna lään. Hani dünastia lõpus, kui tollane peaminister Cao Cao nimetas Pengchengi kuberneri piirkonda valitsema, kasutati esimest korda nime "Xuzhou". Seal sündis veel mitmeid kuulsaid inimesi, nagu Liu Yu killustatuse ajastul, Bai Juyi Tangi dünastia ajal, Su Dongpo Songi dünasstia ajal, Fang Xiaoru ja Fan Jixun Qingi dünastia ajal ning hiljem Li Keran ja Ma Ke. 15. ja 16. sajandil oli linn tähtis jõesadam, kus igal aastal peatus palju laevu. Kui Suur Hiina kanal 1604 suleti, hakkas Xuzhou alla käima. Linna tähtsus taastus alles 20. sajandi alguses, kui rajati raudteeühendus. Mais 1938 toimus tähtis Xuzhou lahing jaapanlaste ja hiinlaste vahel. Kodusõja ajal oli Xuzhou lähedal Huaihai kampaania (1948–1949) käigus otsustav kokkupõrge Guomindangi ja Hiina Kommunistliku Partei vahel. Bochum (majanduspartner 1994. aastast) Erfurt (novembrist 2005) Greater Dandenong (Austraalia) Handa (Jaapan) Kirovograd (Ukraina) Leoben (Austria) Newark Osasco (Brasiilia) Rjazan Saint-Étienne (Prantsusmaa) Xuzhou suunakood on 516. Linnakeskuse sihtnumbrid on 225300, teistel aladel 214500, 225400 ja 225700. Xuzhou lahing